Diari Oficial de la Generalitat Valenciana


Sumari del DOGV 3777, del 22-06-2000 (2000/5085)

Informació pública del Programa d'actuació integrada sobre els sectors PRM-3b i PRM-3c de Cullera.
--------------------------------------------------------------------------------------------------

### Dades del document

Número de DOGV
:   3777

Data del DOGV
:   22-06-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/5085


Organisme emissor
:   Exagom Verd, SL

Tipus de document
:   Anunci

Informació pública del Programa d'actuació integrada sobre els sectors PRM-3b i PRM-3c de Cullera. [2000/X5085]
  
El senyor Arturo Enrique Meseguer Colomina, en nom i representació de la mercantil Exagom Verd, SL, ha presentat un Programa per al desenvolupament d'una actuació integrada per a la gestió dels sectors PRM-3b i PRM-3c de Cullera.
  
El programa esmentat ha estat protocol·litzat davant del notari de Cullera, senyor Severino José Cebolla Camarena, alhora que n'ha estat presentat un exemplar davant de l'ajuntament. El programa té com a objecte el desenvolupament urbanístic dels sectors esmentats i comprèn una alternativa tècnica consistent en un projecte d'urbanització, una memòria explicativa de l'objectiu i la finalitat del propi programa, un pla parcial i sol·licitud de cèdula d'urbanització. La documentació juridicoeconòmica es presentarà en el moment procedimental pertinent.
  
Conformement amb allò preceptuat en els articles 46, 47 i 48 de la Llei de la Generalitat Valenciana 6/1994, Reguladora de l'Activitat Urbanística (LRAU), s'exposa al públic el programa esmentat, mitjançant publicació dels anuncis corresponents en el Diari Oficial de la Generalitat Valenciana i en el periòdic Levante. Es podran presentar alternatives tècniques i al·legacions durant vint dies comptadors des de la publicació d'aquest anunci en el Diari Oficial de la Generalitat Valenciana. Les proposicions juridicoeconòmiques es presentaran durant els cinc dies següents al venciment del termini anterior. Aquests terminis quedaran prorrogats, per vint dies addicionals, si durant els deu primers dies d'informació pública cap persona s'hi comprometera de presentar una alternativa tècnica substancialment distinta a la inicial i en prestara caució. Les alternatives tècniques o les al·legacions i les proposicions juridicoeconòmiques que vulguen competir amb l'exposada al públic podran presentar-se, dins dels terminis esmentats, al Registre General d'entrada de l'Ajuntament de Cullera, Plaça de la Mare de Déu núm. 5, en horari d'oficines.
  
Qualsevol persona que ho desitge podrà comparèixer, en els terminis esmentats, e la Notaria de Cullera, c/ Dr. Alemany núm. 43-1r-2ª, davant del notari senyor Severino José Cebolla Camarena, per a obtenir còpia de l'acta de protocol·lització o sol·licitar que li siga exhibida aquesta. Igualment podrà comparèixer a l'Ajuntament, on s'ha dipositat una còpia del programa, a l'objecte d'examinar-la i presentar les al·legacions que estime convenients.
  
L'acte d'obertura de pliques comprensives de les proposicions juridicoeconòmiques presentades tindrà lloc a l'Ajuntament en la data hàbil següent a la conclusió del termini per a presentar-les. Totes les actuacions podran ser objecte de consulta i al·legació per les persones interessades durant els deu dies següents a l'obertura de pliques.
  
Amb anterioritat a la publicació d'aquest anunci, i en compliment del que estableixen els articles 46.3 i 48 de la LRAU, i 59.4 de la Llei 30/1992, de 26 de novembre, s'ha remés l'avís corresponent al domicili dels que consten al Cadastre com a titulars de drets afectats per l'actuació proposada. Sense perjudici d'això, el present anunci serveix de notificació a tots els titulars cadastrals de terrenys inclosos en la unitat d'execució, els quals són els següents, sense perjudici que pogueren resultar-ne altres de desconeguts:
  
Senyor Federico Carbó Bodí; Comunitat de Regants de Cullera; senyora Rosa Gimeno Narbona; senyora Mª. Beatriz Sapiña Gimeno; senyor Fernando Sapiña Sendra; senyor Juan Bodí Muñoz; senyor Enrique Borrás Renart; Ajuntament de Cullera; senyor Vicente Luis Giménez Borja; senyor J. María Iváñez Lara Trénor; senyor José Esplugues Martínez; senyor Bautista Esplugues Martínez; senyor Joaquín Sancho Martínez; senyora Carmen Gimeno Font; senyora María Sala Catalá; Inver Cullera, SL; senyor Juan Arlandis Meliá; senyora Cristina García Barrio; senyor José Bodí Bonet; senyor Pascual Bonet Talens i altres; senyor Francisco Sanfélix Palomares; senyor Senén Francisco Llopis Jover; senyor Pascual Bonet Talens.